**Rámcová zmluva**

**o poskytovaní servisných služieb elektromobilov a dodávka náhradných dielov**

uzavretá podľa § 269 ods. 2 a nasl. zákona č. 513/1991 Zb. – Obchodný zákonník

v znení neskorších predpisov

(ďalej len ako „**zmluva**“)

uzavretá medzi:

|  |
| --- |
| **OBJEDNÁVATEĽ** |
| **Obchodné meno:** | **MARIANUM – Pohrebníctvo mesta Bratislavy, príspevková organizácia** |
| **Sídlo:** | Šafárikovo námestie č. 76/3, 811 02 Bratislava |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Slovenská sporiteľňa, a.s. |
| **IBAN:** | SK21 0900 0000 0050 2914 9119 |
| **SWIFT (BIC):** | GIBASKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ |
| **Adresa na doručovanie faktúr a iných písomností**  | MARIANUM – Pohrebníctvo mesta Bratislavy, Šafárikovo námestie č. 76/3, 811 02 Bratislava |
| **Osoby oprávnené vo veciach:****a) zmluvných:****b) servisných** | a) Ing. Robert Kováč, riaditeľ organizácieb) Peter Struhár, vedúci strediska  |

**a**

|  |
| --- |
| **POSKYTOVATEĽ** |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie objednávaok, reklamácií a iných písomností**  |  |
| **Osoby oprávnené vo veciach:****a) zmluvných****b) servisných** |  |

(objednávateľ a poskytovateľ spolu ďalej aj ako „**zmluvné strany**“ alebo samostatne ako „**zmluvná strana**“)

**Čl. I.**

**PREDMET ZMLUVY a OBJEDNÁVKY**

1. Predmetom tejto rámcovej zmluvy je záväzok poskytovateľa poskytovať za podmienok dohodnutých touto zmluvou objednávateľovi, podľa aktuálnych potrieb objednávateľa a na základe objednávky objednávateľa, pravidelný pozáručný a záručný servis, údržbu a opravy elektromobilov, mimoriadny servis a opravy elektromobilov a dodávku náhradných dielov a príslušenstva pri oprave (ďalej spolu aj ako „servisné služby“) a záväzok objednávateľa servisné služby prevziať a zaplatiť poskytovateľovi za servisné služby dohodnutú odplatu.
2. Zoznam elektromobilov, ktoré sú predmetom servisných služieb, tvorí prílohu č. 1 tejto zmluvy. Jednotková cena servisných služieb tvorí prílohu č. 2 tejto zmluvy.
3. Poskytovateľ vykonáva pre objednávateľa servisné služby na základe vystavených objednávok objednávateľa, za ktoré sa považujú aj objednávky vystavené jednotlivými strediskami objednávateľa, ktoré majú v užívaní elektromobily, ktoré sú predmetom servisných služieb.
4. Objednávka bude obsahovať najmä odvolávku na túto rámcovú zmluvu, požadované servisné služby, dohodnutú výšku odplaty, lehotu plnenia a identifikačné údaje objednávateľa a poskytovateľa.
5. Objednávku doručuje objednávateľ poskytovateľovi prostredníctvom oprávnenej osoby pre veci servisné alebo inou poverenou osobou osobne alebo poštou alebo e-mailom.
6. Objednávateľ nie je povinný objednať u poskytovateľa servisné služby v celom rozsahu vyplývajúcom z predpokladanej hodnoty zákazky, resp. maximálnej ceny uvedenej v článku II. bode 1. tejto zmluvy. Táto rámcová zmluva nezaväzuje objednávateľa objednávať servisné služby od poskytovateľa v žiadnom alebo vopred určenom množstve.
7. Ak plnenie objednávky má zahŕňať aj poskytnutie náhradných dielov a príslušenstva, pred použitím náhradných dielov a príslušenstva je poskytovateľ povinný predložiť objednávateľovi na schválenie zoznam náhradných dielov a príslušenstva. Schvaľovací proces je možné vykonať elektronicky, osobne alebo poštou, prostredníctvom určených osôb v objednávke.

**Čl. II.**

**CENA a PLATOBNÉ PODMIENKY**

1. Zmluvné strany sa dohodli na maximálnej cene za dohodnutých podmienok a v zmysle zákona č. 18/1996 Z. z. o cenách vo výške **XXX** eur bez DPH, slovom **XXX** bez DPH. V cene nie je zahnutá daň z pridanej hodnoty (DPH), ktorá bude účtovaná v zmysle zákona č. 222/2004 Z. z. o dani z pridanej hodnoty. Jednostranné zvýšenie ceny nie je prípustné, s výnimkou zmeny zákonnej sadzby DPH.
2. Špecifikácia jednotkových cien za poskytnutie servisných služieb tvorí prílohu č. 2 tejto zmluvy.
3. Cena za poskytnutie služieb bude stanovená v jednotlivých objednávkach, pričom pôjde o cenu konečnú a bude obsahovať všetky náklady poskytovateľa potrebné na zabezpečenie požadovaných servisných služieb.
4. Objednávateľ nie je povinný poskytnúť poskytovateľovi za poskytnutie servisných služieb na základe objednávky žiadne zálohy ani preddavky.
5. Poskytovateľ nemá nárok na zvýšenie dohodnutej ceny ani v prípadoch:
6. vlastných chýb,
7. nepochopenia výzvy na predloženie ponuky,
8. nedostatkov riadenia a koordinácie činností zo strany poskytovateľa,
9. zvýšenia cien dodávok a prác pre plnenie objednávky
10. zvýšenia cien energií a cien PHM.
11. Poskytovateľ je oprávnený vystaviť faktúru objednávateľovi za poskytnuté servisné služby na základe objednávky najskôr nasledujúci pracovný deň po dni, v ktorom došlo k splneniu objednávky. Objednávka sa považuje za splnenú podpisom preberacieho protokolu, obsahom ktorého je aj súpis vykonaných prác a náhradných dielov, na základe ktorého objednávateľ potvrdí poskytovateľovi splnenie objednávky.
12. Faktúra musí obsahovať všetky náležitosti daňového dokladu a musí byť k nej pripojený preberací protokol a kalkulácia poskytnutých servisných služieb a dodaných náhradných dielov a príslušenstva.
13. Ak faktúra nebude obsahovať náležitosti daňového dokladu alebo náležitosti dohodnuté v tejto zmluve, objednávateľ je oprávnený vrátiť faktúru poskytovateľovi. Ak dôjde k oprávnenému vráteniu faktúry poskytovateľovi, dôjde k prerušeniu plynutia lehoty splatnosti faktúry a nová lehota splatnosti začne plynúť dňom nasledujúcim po dni doručenia opravenej faktúry objednávateľovi.
14. Splatnosť faktúry je tridsať (30) dní odo dňa jej doručenia objednávateľovi.
15. Ak je objednávateľ s úhradou faktúry v omeškaní, je povinný zaplatiť zmluvnú pokutu vo výške 0,5 % z ceny faktúry za každý deň omeškania objednávateľa s jej zaplatením. Uplatnením alebo zaplatením zmluvnej pokuty nie je dotknutý nárok poskytovateľa na náhradu škodu, ktorá mu vznikla omeškaním objednávateľa.
16. Objednávateľ uhradí faktúru bezhotovostným prevodom fakturovanej sumy na bankový účet poskytovateľa uvedený vo faktúre. Objednávateľ nie je v omeškaní s úhradou faktúry, ak v posledný deň lehoty zadá príkaz na jej úhradu svojmu peňažnému ústavu.

**Čl. III.**

**ČAS a MIESTO PLNENIA**

1. Poskytovateľ sa zaväzuje servisné služby na základe objednávky vykonať najneskôr do dvoch (2) pracovných dní odo na doručenia objednávky, pokiaľ v objednávke nie je uvedená dlhšia lehota plnenia alebo v lehote dohodnutej medzi objednávateľom a poskytovateľom.
2. Miestom dodania servisných služieb je stredisko objednávateľa, ktoré bude špecifikované v objednávke.
3. Poskytovateľ je povinný potvrdiť príjem objednávky bezodkladne po jej doručení, najneskôr nasledujúci pracovný deň od jej prijatia, a to rovnakou formou akou bola objednávka doručená poskytovateľovi.
4. Ak je poskytovateľ v omeškaní s plnením svojej povinnosti, je povinný zaplatiť objednávateľovi zmluvnú pokutu v sume 0,5 % z hodnoty objednávky za každý aj začatý deň omeškania s plnením povinnosti poskytovateľa ako aj náhradu škody, ktorá objednávateľovi omeškaním poskytovateľa vznikla. Zaplatením zmluvnej pokuty nie je dotknutý nárok objednávateľa na náhradu škody, ktorá mu omeškaním poskytovateľa vznikla.
5. Ak poskytovateľ nesplní svoju povinnosť ani v dodatočne poskytnutej lehote, objednávateľ je oprávnený od rámcovej zmluvy odstúpiť ako pre podstatné porušenie zmluvnej povinnosti.
6. Prevzatie poskytnutých služieb sa uskutoční fyzickou obhliadkou za prítomnosti zodpovedného zástupcu každej zo zmluvných strán. Po vykonaní obhliadky zodpovedné osoby podpíšu protokol o prevzatí a odovzdaní servisných služieb.

**Čl. IV.**

**PODMIENKY POSKYTOVANIA SLUŽIEB a ZÁRUKA**

1. Poskytovateľ sa zaväzuje objednávateľovi poskytnúť všetky objednané servisné služby s náležitou a odbornou starostlivosťou, riadne a v dohodnutej lehote.
2. Poskytovať sa zaväzuje servisné služby vykonávať odborne, riadne a včas. Poskytovateľ vyhlasuje, že všetky servisné služby v zmysle tejto zmluvy sú vykonávané špeciálne k tomu vyškoleným personálom.
3. Poskytovateľ si zabezpečí všetky nástroje, zariadenia a materiál potrebný pre plnenie rámcovej zmluvy, resp. objednávky.
4. Ak bude poskytovateľ vykonávať servisné služby prostredníctvom subdodávateľov, zodpovedá za plnenie tejto zmluvy, resp. objednávky tak, akoby plnil on sám. Poskytovateľ zodpovedá za odbornú starostlivosť pri výbere subdodávateľa. Zoznam subdodávateľov tvorí prílohu č. 3 tejto zmluvy. Zoznam subdodávateľov musí obsahovať názov subdodávateľa, sídlo a IČO.
5. Poskytovateľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje realizáciu objednávky alebo bude dôsledkom omeškania poskytovateľa s plnením jeho záväzku.
6. Ak pri servise elektromobilov nastane nutnosť vykonania výmeny poškodených náhradných dielov a príslušenstva, je poskytovateľ povinný písomne doručiť zoznam náhradných dielov a príslušenstva objednávateľovi na schválenie. Schvaľovací proces je možné vykonať elektronicky, osobne alebo poštou, prostredníctvom určených osôb v objednávke.
7. Poskytovateľ sa zaväzuje poskytnúť na servisné služby záručnú dobu v trvaní 6 mesiacov a 24 mesiacov na materiál a náhradné diely pri oprave elektromobilov, ktorá začína plynúť odo dňa protokolárneho odovzdania a prevzatia servisných služieb.
8. Poskytovateľ je povinný odstrániť vady zdarma, na vlastné náklady, v dohodnutom termíne. Ak nedôjde k dohode o termíne odstránenia vád, platí termín stanovený objednávateľom s prihliadnutím k povahe a rozsahu vady a požiadavkám a potrebám objednávateľa.
9. Ak nedodrží poskytovateľ dohodnutý alebo stanovený termín odstránenia vád, ktoré sa vyskytnú v záručnej dobe, je objednávateľ oprávnený vadu odstrániť na náklady poskytovateľa.

**Čl. V.**

**SANKCIE**

1. Poskytovateľ je povinný zaplatiť objednávateľovi zmluvnú pokutu vo výške 0,5 % z hodnoty objednávky bez DPH za každý aj začatý deň omeškania s plnením svojich povinností (vrátane termínu odstránenia vád) v súlade s termínmi uvedenými v zmluve alebo objednávke.
2. Objednávateľ je povinný zaplatiť poskytovateľovi zmluvnú pokutu vo výške 0,5 % z dlžnej sumy príslušnej faktúry bez DPH za každý aj začatý deň omeškania s jej zaplatením.
3. Objednávateľ je oprávnený vyúčtované zmluvné pokuty jednostranne započítať s povinnosťou uhradiť cenu, resp. faktúru za poskytnuté servisné služby alebo aj na iné splatné pohľadávky poskytovateľa voči objednávateľovi.
4. Uplatnenie zmluvnej pokuty, úhrada alebo zápočet zmluvnej pokuty nezbavuje poskytovateľa povinnosti poskytnúť objednané servisné služby, ani jeho ďalších povinností podľa zmluvy alebo objednávky, ani jeho zodpovednosti za škodu, stratu alebo ušlý zisk vzniknutý objednávateľovi. Uplatnené zmluvné pokuty sa nezapočítavajú na náhradu škody a poskytovateľ je povinný uhradiť objednávateľovi zmluvnú pokutu ako aj náhradu škody v plnej výške.

**Čl. VI.**

**ĎALŠIE ZMLUVNÉ DOJEDNANIA**

1. Poskytovateľ je oprávnený poveriť vykonaním diela iné osoby – subdodávateľov iba za podmienky, že jednotliví subdodávatelia budú vopred písomne schválení objednávateľom. Poskytovateľ predloží objednávateľovi na schválenie zoznam subdodávateľov a uvedie údaje o subdodávateľoch v rozsahu obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Objednávateľom schválený zoznam subdodávateľov tvorí prílohu č. 3 tejto zmluvy. Ak prílohu tejto zmluvy netvorí odsúhlasený zoznam subdodávateľov, poskytovateľ je povinný poskytovať servisné služby sám.
2. Ak sa počas trvania tejto zmluvy rozhodne poskytovateľ využiť subdodávateľa alebo zmeniť niektorého z odsúhlasených subdodávateľov, alebo ak nastane zmena vyššie uvedených údajov o subdodávateľoch, je poskytovateľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, požiadať objednávateľa odsúhlasenie zmeny subdodávateľa a v tejto žiadosti musí uviesť minimálne nasledovné: údaje o všetkých známych subdodávateľoch (obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
3. Poskytovateľ berie na vedomie, že objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
4. Ak sa poskytovateľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom poskytovateľ oznámi objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
5. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. poverenie subdodávateľa bez súhlasu objednávateľa), má objednávateľ právo odstúpiť od tejto zmluvy ako pre podstatné porušenie zmluvnej povinnosti a má nárok na zmluvnú pokutu vo výške 100 eur za každé porušenie ktorejkoľvek z vyššie uvedených povinností, a to aj opakovane. Nárok objednávateľa na náhradu škody tým nie je dotknutý.

**Čl. VII.**

**ODSTÚPENIE OD ZMLUVY**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do pätnástich (15) kalendárnych dní potom, ako sa o porušení dozvedela. Pre určenie lehoty je rozhodujúci dátum poštovej pečiatky odoslania oznámenia.
2. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť v zmysle § 346 zákona č. 513/1991 Zb. – Obchodného zákonníka v znení neskorších predpisov.
3. Ak oprávnená strana v lehote na odstúpenie od zmluvy podľa bodu 1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 1. tohto článku.
4. Objednávateľ môže odstúpiť od zmluvy ako pre podstatné porušenie zmluvnej povinnosti, ak poskytovateľ, ktorý bol vymazaný z registra partnerov verejného sektora, mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
5. Objednávateľ môže odstúpiť od zmluvy ako pre podstatné porušenie zmluvnej povinnosti aj v prípade, ak je voči poskytovateľovi začaté konkurzné konanie, bol na jeho majetok vyhlásený konkurz, voči poskytovateľovi bolo začaté reštrukturalizačné konanie, bola povolená jeho reštrukturalizácia, bol voči poskytovateľovi zamietnutý návrh na vyhlásenie konkurzu pre nedostatok majetku alebo ak poskytovateľ vstúpil do likvidácie.
6. Zmluva zaniká dňom doručenia prejavu vôle oprávnenej strany o odstúpení od zmluvy druhej zmluvnej strane.
7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť plnenia, ktoré boli zrealizované do času odstúpenia od zmluvy.

**Čl. VIII.**

**PLATNOSŤ ZMLUVY a UKONČENIE ZMLUVY**

1. Táto zmluva sa uzaviera na dobu určitú 36 (slovom: tridsaťšesť) mesiacov alebo do vyčerpania finančného limitu stanoveného súhrne za poskytnutie servisných služieb uvedeného v článku II. bode 1. tejto zmluvy, podľa toho, ktorá skutočnosť nastane skôr.
2. Túto zmluvu je možné ukončiť odstúpením od zmluvy spôsobom a z dôvodov uvedených v zmluve ako aj výpoveďou bez udania dôvodu s trojmesačnou výpovednou dobou alebo písomnou dohodou oboch zmluvných strán.
3. Táto zmluva zaniká tiež dňom doručenia oznámenia objednávateľa poskytovateľovi o tom, že elektromobily, ktoré boli predmetom servisných služieb, boli zničené, odcudzené alebo predané, resp. prevedené na inú osobu.

**Čl. IX.**

**ZÁVEREČNÉ USTANOVENIA**

1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
2. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä, ale nie výlučne zákonom č. 513/1991 Zb. Obchodným zákonníkom, zákonom č. 343/2015 Z. z. zákonom o verejnom obstarávaní, zákonom č. 222/2004 Z. z. o dani z pridanej hodnoty.
3. Zmeny zmluvy možno uskutočniť len písomne, na základe dodatku k zmluve, po predchádzajúcej dohode obidvoch zmluvných strán.
4. Neoddeliteľnou súčasťou tejto zmluvy sú prílohy č.1 až 3:

 č. 1 Miesto plnenia - strediská objednávateľa

 č. 2 Špecifikácia jednotkových cien za poskytnutie servisných služieb

 č. 3 Zoznam subdodávateľov

1. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
2. Zmluva je vyhotovená v štyroch (4) rovnopisoch s platnosťou originálu, dva (2) pre každú zmluvnú stranu.
3. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení v centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
5. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

**V Bratislave dňa V Bratislave dňa**

**Objednávateľ: Poskytovateľ**

**......................................................................... ...................................................**

MARIANUM – Pohrebníctvo mesta Bratislavy xxx

Ing. Robert Kováč, riaditeľ organizácie xxx, konateľ